סאלח אל-עארורי

סאלח מוחמד סולימאן אל-עארורי (בערבית: صالح محمد سليمان العاروري, בתעתיק מדויק: צאלח מחמד סלימאן אלעארורי; נקרא בקיצור סאלח אל-עארורי או סאלח עארורי; 19 באוגוסט 1966 – 2 בינואר 2024) היה בכיר בארגון הטרור חמאס, ששימש כממונה על פעילות הזרוע הצבאית של חמאס ביהודה ושומרון וסגן ראש הלשכה המדינית של הארגון. אל-עארורי היה אחראי על מספר חוליות טרור של חמאס ביהודה ושומרון ובירדן. הוא קשר קשרים איתנים בין פעילים אלה לבין אנשי הכספים של חמאס מעבר לים. משרד האוצר האמריקני טען כי הוא הקל על העברת מאות אלפי דולרים לחמאס, עבור רכישת נשק ומתקני אחסון לנשק. ב-2 בינואר 2024, במהלך מלחמת חרבות ברזל, חוסל בסיכול ממוקד ברובע הדאחייה בביירות. סאלח אל-עארורי נולד ב-1966 בעארורה שמצפון לרמאללה. מקור משפחתו הוא במוסלמים שמקורם בקווקז. ב-1985 נרשם ללימודי שריעה באוניברסיטת חברון. אל-עארורי היה ממייסדי גדודי עז א-דין אל-קסאם בתחילת שנות ה-90, ועמד בראש מפעל הקמת תאי טרור בתשלום. בעקבות פעילותו בארגון נעצר על ידי כוחות הביטחון הישראליים בנובמבר 1990 למשך שישה חודשים, אך זמן קצר לאחר ששוחרר נעצר שוב. הוא ריצה מאסר בישראל כ-15 שנים מ-1992 עד ששוחרר בשנת 2007. בהמשך נעצר שוב בחשד לפעילות טרור נוספת, אך שוחרר ב-2010 בתנאי שיעזוב את האזור. עארורי, שנישא במהלך מעצרו, ביקש לעבור עם אשתו לירדן, אך הירדנים סירבו לקבלו. בעקבות זאת ברח לסוריה ושהה בה עד פרוץ מלחמת האזרחים ב-2011. לאחר מכן ברח לטורקיה ועמד בראש מפקדת חמאס במדינה, בחסות נשיא טורקיה, רג'פ טאיפ ארדואן. עארורי היה אחראי על תיאום פעולות טרור ביהודה ושומרון. ב-2011 עארורי היה חבר בצוות המשא ומתן של שחרור גלעד שליט. ב-2014 הוא הודה בפומבי באחריות חמאס לרצח שלושת הנערים הישראלים ושיבח את חטיפתם. בשנת 2014, אל-עארורי היה אחראי על מספר חוליות צבאיות של חמאס ביהודה ושומרון ובירדן. הוא קשר קשרים איתנים בין פעילים אלה לבין אנשי הכספים של חמאס מעבר לים. משרד האוצר האמריקני טען כי הוא הקל על העברת מאות אלפי דולרים לחמאס, עבור רכישת נשק ומתקני אחסון לנשק. לקראת הפיוס בין ישראל לטורקיה ביוני 2016, התבקש אל-עארורי לעזוב את המדינה, והוא עבר לקטר, אך בעקבות המשבר הדיפלומטי הקטרי ביוני 2017 נאלץ אל-עארורי לעזוב אותה ועבר ללבנון. באוקטובר 2017 מונה לסגן ראש הלשכה המדינית של חמאס, אסמאעיל הנייה, כשהוא מחליף את מוסא אבו מרזוק, שעל פי תקנון החמאס נמנע ממנו להיבחר בשנית לתפקיד ב-2 באוגוסט 2018 הגיע לביקור ברצועת עזה, בהסכמת ממשלת ישראל, בראש משלחת הפיוס הפנים-פלסטיני ובהסדרה ארוכה מול ישראל. בנובמבר 2018 הכריזה ארצות הברית פרס כספי של חמישה מיליון דולר על ראשו. ב-21 באוקטובר 2023, במהלך מלחמת חרבות ברזל, השתלט צה"ל על ביתו הנטוש בעארורה ותלה עליו שלט המודיע שהמקום הפך למתקן צבאי של שירות הביטחון הכללי. ב-31 באוקטובר הרסו כוחות הביטחון את הבית. ערך מורחב – ההתנקשות בסאלח אל-עארורי ב-2 בינואר 2024 חוסל בסיכול ממוקד ברובע הדאחייה בביירות. לפי דיווחים בלבנון, הפצצה אווירית ישראלית פגעה בדירה ששימשה משרד של חמאס, שבה שהה במעוז חזבאללה בעיר, והרגה את אל-עארורי ועימו שישה פעילי חמאס נוספים. זמן לא רב לאחר ההתנקשות באל-עארורי נעצרו אחיותיו דלאל ופאטמה בחשד לשיתוף פעולה עם חמאס. דלאל סלימאן נעצרה בינואר 2024 על ידי כוחות מג"ב בעיירה עארורה. בפברואר 2024 הוגש נגדה כתב אישום בגין ביצוע שירות עבור התאחדות בלתי מותרת, הסתה ותמיכה בארגון עוין, כיוון שהעבירה כספים לחמאס, והשמיעה דברי הסתה בריאיון ב-7 באוקטובר. לפי החשד הכספים שהעבירה לחמאס שימשו את אחיה ובכירים אחרים בארגון למטרות טרור. משפטה ייערך בבית המשפט הצבאי יהודה. סיכולים ממוקדים במלחמת חרבות ברזל מדיה וקבצים בנושא סאלח אל-עארורי בוויקישיתוף אליאור לוי, האיש שאחראי על פיגועי חמאס בשטחים - מספר 2 בארגון, באתר ynet, 5 באוקטובר 2017 תאגיד השידור הישראלי בלעדי: הקלטות נדירות בעברית של מספר 2 בחמאס באתר יוטיוב, 8 באוקטובר 2017 נדב שרגאי, המחבל (שכביכול) בא לדבר, באתר ישראל היום, 9 באוגוסט 2018 גל ברגר, סינוואר יצא לחפש אתונות ומצא מלוכה, 19 במאי 2021 ספיר ליפקין, ‏חידת אל-עארורי: אדריכל הטרור שמעורב בשיגור הרקטות לעבר ישראל, באתר ‏מאקו‏, 10 באפריל 2023 איתי אילנאי, "המטרה שלו זה להרוג כמה שיותר ישראלים": סלאח אל-עארורי הוא הטרוריסט הכי בכיר בחמאס שאתם לא מכירים, באתר ynet, 21 באפריל 2023 סאלח אל-עארורי, במסד הנתונים הקולנועיים IMDb (באנגלית) צאלח אלעארורי, בכיר טרור של חמאס: קווים לדמותו, באתר מרכז המידע למודיעין ולטרור, 3 בנובמבר 2023 דורון פסקין, "הכוכב העולה" של חמאס: מי היה סאלח אל-עארורי, באתר כלכליסט, 2 בינואר 2024 kasba67, סינוואר יצא לחפש אתונות ומצא מלוכה | גל ברגר, באתר קסבה 67 - גל ברגר, ‏2021-05-19 יאסר עוקבי, ‏חמאס מינה את מי שנחשד כמארגן רצח שלושת הנערים לסגנו של הנייה, באתר מעריב אונליין, 5 באוקטובר 2017 אליאור לוי, משלחת חמאס, בראשות סגן מנהיג הארגון אל-עארורי, הגיעה לרצועת עזה, באתר ynet, 2 באוגוסט 2018 אלי לאון, פרס כספי על ראש בכיר חמאס אל עארורי, באתר ישראל היום, 13 בנובמבר 2018 גיא אלסטר‏, פיקד על הטרור בגדה והיה מעורב בעסקת שליט: זהו סאלח עארורי שחוסל בביירות, באתר וואלה, 2 בינואר 2024 אמיר בוחבוט‏, לצד הכיתוב "הפך למטה השב"כ": צה"ל השתלט על ביתו של בכיר חמאס, באתר וואלה, 21 באוקטובר 2023 כרמלה מנשה, תיעוד: כוחות הביטחון הרסו את ביתו של סלאח אל עארורי, באתר כאן – תאגיד השידור הישראלי, 31 באוקטובר 2023 שחר קליימן, נטע בר, במתקפת מל"ט: חוסל סגנו של הנייה במעוז חיזבאללה בביירות, באתר ישראל היום, 2 בינואר 2024. בכיר חמאס סלאח אל-עארורי חוסל בביירות, באתר ‏מאקו‏, 2 בינואר 2024. אור הלר, "כסף לחמאס והסתה ב-7 באוקטובר": אישום נגד אחותו של אל-עארורי, באתר חדשות 13, 19 בפברואר 2024 הקשר לחמאס נותר במשפחה: הוגש כתב אישום נגד אחותו של סאלח אל-ערורי | ישראל היום, באתר www.israelhayom.co.il, ‏2024-02-19 חודש וחצי אחרי שחוסל בביירות - כתב אישום הוגש נגד אחותו של סאלח אל-עארורי, באתר ‏מאקו‏, 19 בפברואר 2024 אישום נגד אחות של סאלח אל-עארורי: העבירה כסף לחמאס, באתר ‏מאקו‏, 19 בפברואר 2024